CELEX: 22018D1774
Language: hu
Date: 2017-02-03 00:00:00
Title: Az EGT Vegyes Bizottság 40/2017 határozata (2017. február 3.) az Európai Gazdasági Térségről szóló megállapodás XIII. mellékletének (Közlekedés) és 37. jegyzőkönyvének (amely a 101. cikkben előírt listát tartalmazza) módosításáról [2018/1774]

22.11.2018   
               
               
                  HU
               
               
                  Az Európai Unió Hivatalos Lapja
               
               
                  L 297/51
               
            
         AZ EGT VEGYES BIZOTTSÁG 40/2017 HATÁROZATA
         (2017. február 3.)
         az Európai Gazdasági Térségről szóló megállapodás XIII. mellékletének (Közlekedés) és 37. jegyzőkönyvének (amely a 101. cikkben előírt listát tartalmazza) módosításáról [2018/1774]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     A tengerészeti digitális információs rendszer és szolgáltatások irányításával foglalkozó magas szintű irányítócsoport létrehozásáról és a 2009/584/EK határozat hatályon kívül helyezéséről szóló, 2016. április 11-i (EU) 2016/566 bizottsági határozatot (1) bele kell foglalni az EGT-megállapodásba.
                  
               
                     (2)
                  
                  
                     Az EGT-megállapodásban foglaltak megfelelő érvényesülése érdekében az EGT-megállapodás 37. jegyzőkönyvét módosítani kell, hogy az magában foglalja az (EU) 2016/566 bizottsági határozattal létrehozott, a tengerészeti digitális információs rendszer és szolgáltatások irányításával foglalkozó magas szintű irányítócsoportot, és a XIII. mellékletet az e csoporttal való együttműködésre vonatkozó eljárások meghatározása érdekében módosítani kell.
                  
               
                     (3)
                  
                  
                     Az EGT-megállapodás XIII. mellékletét és 37. jegyzőkönyvét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás XIII. mellékletében az 55ab. pont (2009/584/EK bizottsági határozat) szövege helyébe a következő szöveg lép:
            
               „32016 D 0566: a Bizottság (EU) 2016/566 határozata (2016. április 11.) a tengerészeti digitális információs rendszer és szolgáltatások irányításával foglalkozó magas szintű irányítócsoport létrehozásáról és a 2009/584/EK határozat hatályon kívül helyezéséről (HL L 96., 2016.4.12., 46. o.).
               Az EFTA-államok társulására vonatkozóan a megállapodás 101. cikkével összhangban megállapított szabályok:
               Az (EU) 2016/566 bizottsági határozat 4. cikkével összhangban minden EFTA-állam kijelölhet egy személyt a tengerészeti digitális információs rendszer és szolgáltatások irányításával foglalkozó magas szintű irányítócsoportban megfigyelőként való részvételre.”
            
         
         
            2. cikk
            Az EGT-megállapodás 37. jegyzőkönyvében a 34. pont (a magas szintű SafeSeaNet-irányítócsoport) szövege helyébe a következő szöveg lép:
            
               „A tengerészeti digitális információs rendszer és szolgáltatások irányításával foglalkozó magas szintű irányítócsoport ((EU) 2016/566 bizottsági határozat).”
            
         
         
            3. cikk
            Az (EU) 2016/566 határozatnak az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         
         
            4. cikk
            Ez a határozat 2017. február 4-én lép hatályba, feltéve hogy az EGT-megállapodás 103. cikkének (1) bekezdésében előírt összes bejelentést megtették (*1).
         
         
            5. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2017. február 3-án.
            
               
                  az EGT Vegyes Bizottság részéről
               
               
                  az elnök
               
               Claude MAERTEN
            
         
         
            (1)  HL L 96., 2016.4.12., 46. o.
         
         
            (*1)  Alkotmányos követelmények fennállását nem jelezték.